CELEX: 62011CN0374
Language: da
Date: 2011-07-13 00:00:00
Title: Sag C-374/11: Sag anlagt den 13. juli 2011 — Europa-Kommissionen mod Irland

24.9.2011   
            
            
               DA
            
            
               Den Europæiske Unions Tidende
            
            
               C 282/13
            
         Sag anlagt den 13. juli 2011 — Europa-Kommissionen mod Irland
   (Sag C-374/11)
   2011/C 282/24
   Processprog: engelsk
   
      Parter
   
   
      Sagsøger: Europa-Kommissionen (ved E. White, I. Hadjiyiannis og A. Marghelis, som befuldmægtigede)
   
      Sagsøgt: Irland
   
      Sagsøgerens har nedlagt følgende påstande
   
   
               —
            
            
               Det fastslås, at Irland har tilsidesat sine forpligtelser i henhold til artikel 260 TEUF, idet Irland ikke har truffet de nødvendige foranstaltninger til opfyldelse af Domstolens dom i sag C-188/08, Kommissionen mod Irland.
            
         
               —
            
            
               Irland tilpligtes at betale Kommissionen et fast beløb på 4 771,20 EUR ganget med antallet af dage, der er forløbet fra afsigelsen af dommen i sag C-188/08 og dommen i den foreliggende sag (eller Irland opfylder dommen i sag C-188/08 fuldt ud, hvis det kan opnås under denne sags behandling).
            
         
               —
            
            
               Irland tilpligtes at betale Kommissionen en daglig tvangsbøde på 26 173,44 EUR fra datoen for afsigelsen af dom i den foreliggende sag til datoen for Irlands opfyldelse af dommen i sag C-188/08, og
            
         
               —
            
            
               Irland tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Mere end halvandet år er forløbet siden afsigelsen af Domstolens dom i sag C-188/08. Det er Kommissionens opfattelse, at dette er tilstrækkelig lang tid til, at Irland har kunnet opfylde Domstolens dom. Kommissionen har især fremhævet, at Irland havde bekendtgjort, at man forventede at vedtage den nødvendige lovgivning i slutningen af 2010. Imidlertid er denne frist ikke blevet overholdt, og Irland synes ikke at være tæt på fuld opfyldelse af dommen. Følgelig finder Kommissionen, at Irland har tilsidesat sin forpligtelse i henhold til artikel 260, stk. 1, TEUF.